Casca pentru bicicletă poate fi considerată un articol vestimentar din echipamentul de ciclism, dar, mai important de atât, este un articol de siguranță, iar motivul pentru care trebuie să îl achiziționați înaintea altor articole pentru bicicletă este că o cască adecvată ajută la prevenirea rănilor grave la cap.
Indiferent dacă sunt începători sau nu, lucrul esențial de care ar trebui țineți cont este că nu ar trebui să vă lăsați copiii să se dea cu bicicleta fără să poarte căști de biciclete și protecții pentru mâini și picioare, acestea protejând o parte importantă din corpul lor firav. Căștile pentru biciclete sunt concepute pentru a le proteja craniul. Acestea fac acest lucru prin redistribuirea forțelor unui impact departe de punctul de contact, care poate fi în orice punct de pe suprafața capului. Dacă ar lovi un perete sau ar cădea de pe bicicletă fără a purta o cască, de exemplu, creierul lor s-ar lovi de interiorul craniului și ar putea provoca leziuni grave sau chiar moartea. Căștile de bicicletă sunt singura modalitate de a avea o protecție a capului și ar trebui ca acesta să acopere cât mai mult spațiu posibil deasupra capului, și din această cauză, măsura caștii este deosebit de importantă.
Așadar, pentru siguranța copilului dumneavoastră, faceți ca purtarea unei căști de protecție să fie o regulă de neîncălcat atunci când ei se dau cu bicicleta. Pe măsură ce copiii dumneavoastră o să crească, vor dori din ce în ce mai mult să se plimbe singuri cu bicicleta. O să puteți fi mult mai liniștiți știind că poartă echipament de protecție. Poate este o idee bună să îi trimiteți la început cu frații mai mari sau cu verișori și prietenii mai mari, căci astfel ei pot învăța mai multe lucruri și pot prinde mai multă experiență. Dacă locuiți în apropierea școlii, la un moment dat, ei pot fi lăsați să meargă la școală și înapoi, atâta timp cât poartă cască de bicicletă și protecții, haine strălucitoare și reflectorizante pentru bicicletă ca să fie cât mai vizibili de către șoferii mașinilor din trafic. Ca un truc, puteți face ca siguranța pe bicicletă să fie distractivă, lăsându-i să își aleagă singuri hainele strălucitoare sau reflectorizante, sau tematica imprimată pe casca de protecție.